CELEX: 62013TN0355
Language: hr
Date: 2013-07-04 00:00:00
Title: Predmet T-355/13: Tužba podnesena 4. srpnja 2013. — easyJet Airline protiv Komisije

7.9.2013   
            
            
               HR
            
            
               Službeni list Europske unije
            
            
               C 260/34
            
         Tužba podnesena 4. srpnja 2013. — easyJet Airline protiv Komisije
   (Predmet T-355/13)
   2013/C 260/79
   Jezik postupka: engleski
   
      Stranke
   
   
      Tužitelj: easyJet Airline Co. Ltd (London, Ujedinjeno Kraljevstvo) (zastupnici: M. J. Werner i R. Marian, lawyers)
   
      Tuženik: Europska komisija
   
      Zahtjevi
   
   Tužitelj zahtijeva od Općeg suda da:
   
               —
            
            
               poništi konačnu odluku Komisije C(2013) 2727 od 3. svibnja 2013. u predmetu COMP/39.869 — easyJet protiv Schiphol; i
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog, prema kojem je pobijana odluka nevaljana s osnove pogrešne primjene prava (pogrešno tumačenje članka 13. Uredbe Vijeća (EZ) br. 1/2003 (1)) uz očitu pogrešku u utvrđenju (pogrešan zaključak da nacionalni postupak u Nizozemskoj odgovara postupku pred nacionalnim tijelom nadležnim za tržišno natjecanje).
            
         
               2.
            
            
               Drugi tužbeni razlog, prema kojem je pobijanom odlukom povrijeđeno bitno postupovno pravilo, to jest propušteno je primjereno obrazložiti odbijanje tužiteljeva zahtjeva. K tome, Komisija nije razmotrila sva činjenična i pravna pitanja na koja je ukazao tužitelj.
            
         
      (1)  Uredba Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora o EZ-u (SL 2003 L 1, str. 1) (SL, posebno izdanje na hrvatskom jeziku, poglavlje 8., svezak 1., str. 165.)